**Plan dela Izvršnega odbora FZS**

**za leto 2021**

Izvršni odbor FZS s planiranjem aktivnosti v letu 2021 izpolnjuje del dolgoročnega plana dela 2021-2024. Plan pretežno izvršujejo člani IO FZS, vključene pa so tudi dejavnosti posameznih društev, ki so zastavljene širše, meddruštveno.

**1. Delovanje organov FZS**

- Redno zbiranje pobud na FZS e-naslov: tajnik@fzs.si.

- Posodobitev in sprotno ažuriranje spletne strani [www.fzs.si](http://www.fzs.si) in skrb za spletno stran [www.alpeadria.eu](http://www.alpeadria.eu/) ter tekoče objavljanje novic in prispevkov. Nudenje prostora na spletni strani FZS posameznim društvom za njihove objave

- Po potrebi priprava in objava nekaterih FAQ (odgovori na pogosta vprašanja).

- Redno izhajanje glasila FZS »Nova filatelija« (štiri številke ali tri z eno dvojno).

- Sodelovanje z javnostjo (mediji), ki kažejo zanimanje za objavo novic in razgovorov o filateliji.

- Sodelovanje s Pošto Slovenije pri izdaji esejev in promocijah znamk

- Izvajanje predavanj o posameznih tekmovalnih razredih in drugih za filateliste zanimivih temah

- Po potrebi posodobitev pravilnikov in smernic, ki urejajo delo v FZS

- Vodje posameznih komisij za razstavne razrede aktivno obveščajo člane, razstavljavce, IO in druge interesente o pobudah FIP komisij; razdeljujejo strokovne članke; organizirajo manjše 'tematske' razstave z razpravo.

- Propagiranje dela Filatelističnega ekspertnega servisa (FES) kot zaščitnika kupcev pri nakupu znamk, za katere so znani ponaredki ali se sumi, da bi lahko bili. Po potrebi nakup opreme za delo članov FES.

- Knjižnica bo nadaljevala s pridobivanjem za slovensko filatelijo pomembnih del in zbirala donacije za knjižnico. Po potrebi bo prevetrila stanje v knjižnici in izločila neaktualno gradivo (stari katalogi, filatelistične revije in podobno)

**2. Delovanje in stiki z društvi**

- Člani IO bodo na osnovi povabil obiskovali društva in poročali IO. Po potrebi bodo organizirana regionalna srečanja z društvi, pripravile ankete o nekaterih pomembnih vprašanjih itd.

- Udeležba članov Izvršnega odbora na prireditvah in zborih članov društev, pri čemer se upošteva individualno pokrivanje (teritorialno) posameznih članov IO.

- Podpora društvom pri vključitvi v programe FZS, pomoč pri administrativnih dolžnostih.

- Spodbujanje propagandnih razstav v društvih ter bilateralnih ali trilateralnih društvenih srečanj ob prikazovanju področij zbiranja posameznih članov, možne zamenjave itd.

**3. Zunanji podporniki FZS**

- V letu 2021 bomo dalje opravljali aktivnosti, ki jih predvideva nov srednjeročni sporazum s Pošto Slovenije (2021-2024) in dalje podpirali njeno mednarodno marketinško dejavnost; tvorno sodelovali v Komisiji za izdajo poštnih vrednotnic, kjer ima FZS dva člana Bračič, Ferant) in s Službo za znamke (stiki: Bojan Bračič).

- Ohranjanje in vrednotenje našega posebnega statusa glede na Ministrstvo za kulturo. Vsakoletno apeliranje preko različnih oblik komunikacije (spletna stran, Nova filatelija) za namenitev dela dohodnine v dobro FZS.

- Pri projektu promocije filatelije /Projekt Planica/ nadaljevanje sodelovanja v skupni delovni skupini s Pošto Slovenije.

**4. Razstavna in mednarodna dejavnost**

Udeležba članov IO FZS na domačih društvenih razstavah v letu 2021:

Zaradi pandemije so mnoge za leto 2021 načrtovane prireditve, tudi tiste, prestavljene iz leta 2020, postavljene pod vprašaj. Kljub temu zaenkrat planiramo udeležbo na:

September 9-18: 10. okno, mednarodna razstava enovitrinskih eksponatov, Kranj. Organizator FZS s pomočjo FD kranj.

Oktober 13-16: FIRAMLA 2021 Trbovlje, Državna mladinska filatelistične razstava. Organizator FD Trbovlje s pomočjo FZS

V letu 2021 se bomo udeležili naslednjih razstav v tujini (v oklepaju komisar, če je že določen):

Avgust 25. do 30.: PHILANIPPON, Tokio (Suhadolc)

September 24. do 26.: MULTILATERALA, St. Pölten, Avstrija (Suhadolc)

September 29. do 4. oktober: BALKANFILA, Bukarešta (Bračič)

November 9. do 13.; CAPETOWN, J. Afrika (Pirc)

November 19. do 22.: NOTOS 2021, Atene (Bračič)

Organizacija in sodelovanje pri predstavitvah znamk (glej tudi pod točko 8):

24. 9. 2021: Vodnjaki na Slovenskem (Maribor)

Spodbujanje ne-tekmovalnih, manjših razstav.

Aktivno spremljanje dogodkov na področju Balkanfile, Bračič, Pirc.

Aktivno spremljanje dogodkov na področju Alpe Jadran, Pirc, Kramar.

Aktivno spremljanje dogodkov na področju FEPA, Pirc, Bračič

Aktivno spremljanje dogodkov na področju FIP, Suhadolc, Pirc.

**5. Publicistika in raziskovanje**

- Dopisovanje v FEPA News (dejavnosti FZS) in novice v Flash (glasilo FIP)

- Dopisovanje za [www.fzs.si](http://www.fzs.si) in [www.alpeadria.eu](http://www.alpeadria.eu)

- Publicistika za mladino – v sodelovanju s Pošto Slovenije

- Raziskovalno – specialna oz. ožja področja (članki, vložki v Novo Filatelijo, publikacije, CD-ji)

- Spodbujanje druženja posameznikov v Specializirana skupine (vojaška pošta, poštna zgodovina, markofilija, kolki, tematika, itd.) tudi na pobudo predstojnikov povezanih Komisij.

*Založniška dejavnost*

- Nova filatelija – 4 številke (zagotavljanje strokovnih člankov, sponzorstva!).

- Katalog razstave 10Okno, Kranj 2021

- priprave in zbiranje gradiva za Almanah 2024

*Knjižnica Antona Lavriča*

- Dopolnjevanje knjižnice Antona Lavriča (zaželene donacije, nakupi po ocenjeni potrebi).

- Nadaljnja nabava osnovne literature/priročnikov za naše področje.

- Drugo - priložnostno, z izmenjavo z drugimi izdajatelji.

- Pridobivanje seznama literature za naše področje/območje.

- Zagotavljanje izposoje.

*FES*

**-** Nadaljnje delovanje servisa atestiranja v pomoč zbiralcem.

**6. Izobraževanje**

V okviru 10Okna in FIRAMLE 2021

Seminar: Igor Pirc – Tehnika tiskanja razglednic (Razstavni razred Razglednice)

Seminar: Alojz Tomc – Razstavni razred Kolki

Seminar: Peter Suhadolc – Razstavni razred Tematika

*V letu:*

Seminarji in delavnice na terenu na željo posameznega društva ali skupine društev.

**7. Delo z mladino**

- Polna podpora mentorjem utečenih šolskih filatelističnih krožkov in spodbujanje novih mentorstev.

 Odgovorni: Bojan Bračič, Veni Ferant, Veselko Guštin…

- Informativno-spodbujevalni obiski po osnovnih šolah in knjižnicah – vodja programa Veselko Guštin.

- Pomoč novonastalim krožkom (po območjih članov IO).

- Nabiranje materiala za vse krožke (vsi).

- Seminarji za mentorje, za mlade zbiralce in razstavljalce (Bojan in Staša Bračič) s pomočjo Pošte Slovenije, ki za take seminarje zagotovi materialna sredstva (prostor in drugo).

- Ažuriranje Facebook strani – Staša Bračič

**8. Promocija filatelije – Sodelovanje s Pošto Slovenije d.o.o., Projekt Planica**

Nadaljevanje dela iz večletnega programa aktivnosti:

- Širjenje zanimanja za filatelijo in pridobivanje novih članov.

- Razstavna dejavnost pri promociji filatelije.

- Mladina: obveščanje šol s krožki o razstavah.

- Publicistika: pisanje člankov v poljudne revije in časnike o filatelističnih dogodkih in posredno vzbujanje zanimanja za zbiranje (IO FZS, društva).

- Organizacija predstavitev znamk (letni sklopi): društva in IO prevzamejo po načrtu določene predstavitve in jih pripravijo atraktivne za širšo publiko (skupaj s programom, razstavo ipd). (Pošta Slovenije in Uprava IO FZS v dogovoru s posameznimi društvi-izvajalci, na osnovi programa 2021, glej seznam pod točko 4).

- Nadaljnje aktivno sodelovanje v Projektu Planica, sestanki, zbiranje gradiva, svetovanje Zavodu za šport Planica.

- Društva: stik z osnovnimi šolami, mentorstva mladini, vabila zbiralcem, ki še niso člani, da pridejo na predstavitvene ure društva (programska naloga društev), sodelovanje pri predstavitvah znamk.

- Aktivno delovanje v povezavi s filatelističnimi društvi za povečanje članstva na podlagi lanskih predlogov.

Vodja projekta: Tone Petek, odgovorni za FZS Pirc, Guštin in Bračič.

Sprejel IO FZS na svoji seji ……. , potrdil NO ……. . V končni obliki v odobritev ZČ FZS ….. 2021.